কক্সবাজার  শহরের ঘোনার পাড়া এলাকায় ৮টি স্পটে অব্যাহত পাহাড় কাটছে ভূমিদস্যুরা। কিছু পরিবেশ বিরুধী ব্যক্তি নিজের স্বার্থ হাসিলের জন্য অব্যাহত পাহাড় কর্তনের কারণে পাহাড়ের পাদদেশে বসবাসকারীরা মারাতœক ঝুঁকিতে জীবন-যাপন করছে। সম্প্রতি সরকার পাহাড় কাটার বিরুদ্ধে কড়া নির্দেশ দিলেও সংশ্লিষ্ট স্থানীয় প্রশাসনের জোর তৎপরতা না থাকায় ওসব ভূমিদস্যু পাহাড় কর্তনকারীরা আরও তৎপর হয়ে উঠেছে। সরেজমিন পরিদর্শনকালে স্থানীয় এলাকাবাসী জানায়, শহরের বৃহত্তর ঘোনার পাড়া এলাকার বৈদ্যর ঘোনা, খাজা মঞ্জিল ও বাদশা ঘোনাসহ ৮টি স্পটে চলছে অব্যাহত পাহাড় কর্তন।  ওই এলাকার খাজা মঞিল এলাকায় আল-আমিন কিন্ডার গার্ডেন স্কুলের শিক্ষক আবছার, স্থানীয় কামাল, তৌহিদ, পাইপ মিস্ত্রি খলিল, দেলু ও কামাল, বৈদ্যর ঘোনা এলাকার নুরুন্নবী, জাহেদ ও মনোয়ারাসহ বেশ কজন ভূমিদস্যু পাহাড় কেটে সমতল বানিয়ে বিক্রয় করে মোটা অংকের টাকা হাতিয়ে নিয়ে অব্যাহত পাহাড় কর্তন করে চলছে। অব্যাহত পাহাড় কর্তনের ফলে ওসব পাহাড়ের পাদদেশে বসবাসকারীরা চরম ঝুঁকির মূখে বসবাস করছে। এতে যে কোন মূহুর্তে বড় ধরণের বিপর্যয় ঘটতে পারে বলে আশংকা করছেন এলাকাবাসী। ওসব পাহাড় কর্তনকারীরা এলাকার প্রভাবশালী হওয়ায় এবং সংশ্লিষ্ট  প্রশাসনের কোন তৎপরতা না থাকায় কেউ প্রতিবাদ করার সাহস পায়না।    উল্লেখ্য, ইতোপূর্বে পাহাড় ধ্বসে সেনা সদস্যসহ নিহত হয়েছে ৬০ জন। গত বছর পাহাড় কর্তনের কারণে কক্সবাজারে সর্বোচ্চ লোক মারা যায়।